CELEX: 22010D0058
Language: mt
Date: 2010-04-30 00:00:00
Title: Deċiżjoni tal-Kumitat Konġunt taż-ŻEE Nru 58/2010 tat- 30 ta’ April 2010 li temenda l-Protokoll 31 tal-Ftehim taż-ŻEE dwar kooperazzjoni f’oqsma speċifiċi barra l-erba’ libertajiet

15.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 181/27
               
            DEĊIŻJONI TAL-KUMITAT KONĠUNT TAŻ-ŻEE
      Nru 58/2010
      tat-30 ta’ April 2010
      li temenda l-Protokoll 31 tal-Ftehim taż-ŻEE dwar kooperazzjoni f’oqsma speċifiċi barra l-erba’ libertajiet
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ ‘il-Ftehim’, u b’mod partikolari l-Artikoli 86 u 98 tiegħu,
      Billi:
      
                  (1)
               
               
                  Il-Protokoll 31 tal-Ftehim kien emendat bid-Deċiżjoni tal-Kumitat Konġunt taż-ŻEE Nru 70/2007 tad-29 ta’ Ġunju 2007 (1).
               
            
                  (2)
               
               
                  Ir-Regolament (KE) Nru 1692/2006 tal-Parlament Ewropew u tal-Kunsill tal-24 ta’ Ottubru 2006 li jistabbilixxi t-tieni programm “Marco Polo” għall-għoti ta’ assistenza finanzjarja tal-Komunità biex tittejjeb il-prestazzjoni ambjentali tas-sistema tal-ġarr tal-merkanzija (Marco Polo II), u li jħassar ir-Regolament (KE) Nru 1382/2003 (2), kif korrett mill-ĠU L 65, 3.3.2007, p. 12., ġie inkluż fil-Protokoll 31 tal-Ftehim permezz tad-Deċiżjoni tal-Kumitat Konġunt taż-ŻEE Nru 70/2007 tad-29 ta’ Ġunju 2007 (3)
                  
               
            
                  (3)
               
               
                  Huwa xieraq li l-kooperazzjoni bejn il-Partijiet Kontraenti fil-Ftehim għandha tiġi estiża biex tinkludi r-Regolament (KE) Nru 923/2009 tal-Parlament Ewropew u tal-Kunsill tas-16 ta’ Settembru 2009 li jemenda r-Regolament (KE) Nru 1692/2006 li jistabbilixxi t-tieni programm “Marco Polo” għall-għoti ta’ assistenza finanzjarja tal-Komunità biex tittejjeb il-prestazzjoni ambjentali tas-sistema tat-trasport tal-merkanzija (Marco Polo II) (4),
               
            
                  (4)
               
               
                  Il-Protokoll 31 tal-Ftehim għandu għalhekk jiġi emendat sabiex din l-estensjoni ta’ kooperazzjoni tkun tista’ sseħħ mill-1 ta’ Jannar 2010,
               
            IDDEĊIEDA KIF ĠEJ:
      Artikolu 1
      Dan li ġej għandu jiżdied fl-inċiż (Ir-Regolament (KE) Nru 1692/2006 tal-Parlament Ewropew u tal-Kunsill) tal-Artikolu 12(3) tal-Protokoll 31 tal-Ftehim:
      “ , kif emendat permezz ta’:
      
                  —
               
               
                  
                     32009 R 0923: Ir-Regolament (KE) Nru 923/2009 tal-Parlament Ewropew u tal-Kunsill tal-16 ta’ Settembru 2009 (ĠU L 266, tad-9.10.2009. p. 1).”.
               
            Artikolu 2
      Din id-Deċiżjoni għandha tidħol fis-seħħ fil-jum ta’ wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim (*).
      Hija għandha tapplika mill-1 ta’ Jannar 2010.
      Artikolu 3
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ April 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 304, 22.11.2007, p. 54.
      
         (2)  ĠU L 328, 24.11.2006, p. 1.
      
         (3)  ĠU L 304, 22.11.2007, p. 54.
      
         (4)  ĠU L 266, 9.10.2009, p. 1.
      
         (*)  M’huma indikati l-ebda rekwiżiti kostituzzjonali.